CELEX: 32018D0425(01)
Language: lt
Date: 2018-04-20 00:00:00
Title: 2018 m. balandžio 20 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje („Însurăţei“ (SKVN))

25.4.2018   
            
            
               LT
            
            
               Europos Sąjungos oficialusis leidinys
            
            
               C 144/2
            
         KOMISIJOS ĮGYVENDINIMO SPRENDIMAS
   2018 m. balandžio 20 d.
   dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
   
   („Însurăţei“ (SKVN))
   (2018/C 144/02)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
   kadangi:
   
               (1)
            
            
               pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį Rumunija pateikė paraišką dėl pavadinimo „Însurăţei“ apsaugos;
            
         
               (2)
            
            
               remdamasi Reglamento (ES) Nr. 1308/2013 97 straipsnio 2 dalimi, Komisija šią paraišką išnagrinėjo ir nustatė, kad to reglamento 93–96 straipsniuose, 97 straipsnio 1 dalyje ir 100–102 straipsniuose nustatytos sąlygos įvykdytos;
            
         
               (3)
            
            
               siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į specifikaciją, paskelbtą taikant nacionalinę paraiškos dėl pavadinimo „Însurăţei“ apsaugos nagrinėjimo procedūrą,
            
         NUSPRENDĖ:
   Vienintelis straipsnis
   Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Însurăţei“ (SKVN) specifikaciją pateikiami šio sprendimo priede.
   Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje dienos galima paprieštarauti šio straipsnio pirmoje pastraipoje nurodyto pavadinimo apsaugai.
   
      Priimta Briuselyje 2018 m. balandžio 20 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      PRIEDAS
      BENDRASIS DOKUMENTAS
      
         „ÎNSURĂŢEI“
      
      
         PDO-RO-N1588
      
      
         Paraiškos pateikimo data: 2011 12 29
      
      1.   Registruojamas (-i) pavadinimas (-ai)
      
      „Însurăţei“
      2.   Geografinės nuorodos tipas
      
      SKVN – saugoma kilmės vietos nuoroda
      3.   Vynuogių produktų kategorijos
      
      
               
                  1.
               
               
                  Vynas
               
            4.   Vyno (-ų) aprašymas
      
      
         Baltųjų vynų juslinės savybės
      
      Baltieji vynai yra skaidrūs, turi kristalinio spindesio, jų spalva įvairuoja nuo žalsvai geltonos iki aukso geltonumo, jie turi rūšiai būdingą kvapą ir malonų švelnų skonį. Šie vynai gali būti įvairūs – nuo sausų iki saldžių.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                  15
               
            
                  Mažiausia faktinė alkoholio koncentracija (tūrio %)
               
               
                  11
               
            
                  Mažiausias bendrasis rūgštingumas
               
               
                  4,5  g/l vyno rūgšties ekvivalento
               
            
                  Didžiausias lakusis rūgštingumas (miliekvivalentais litre)
               
               
                  1,08 
               
            
                  Didžiausias bendras sieros dioksido kiekis (miligramais litre)
               
               
                  220
               
            
         Rožinių vynų juslinės savybės
      
      Gaunami skaidrūs, ryškūs, įvairių rausvos spalvos atspalvių (šviesiai rausvos, rožinės, gelsvai rausvos arba oranžinių atspalvių turinčios rausvos) rožiniai vynai. Jie yra gaivūs, subalansuoti, turi išliekančio rūgštumo ir yra įvairialypio aromato, apibūdinamo kaip vaisių arba gėlių aromatai.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                  15
               
            
                  Mažiausia faktinė alkoholio koncentracija (tūrio %)
               
               
                  11
               
            
                  Mažiausias bendrasis rūgštingumas
               
               
                  4,5  g/l vyno rūgšties ekvivalento
               
            
                  Didžiausias lakusis rūgštingumas (miliekvivalentais litre)
               
               
                  1,08 
               
            
                  Didžiausias bendras sieros dioksido kiekis (miligramais litre)
               
               
                  220
               
            
         Raudonųjų vynų juslinės savybės
      
      Raudonieji vynai iš išvaizdos yra skaidrūs, blizgūs, jų spalva įvairuoja nuo rubino raudonumo iki intensyvios purpurinės, o skonis su truputį juntamais taninais, tačiau harmoningas.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                  15
               
            
                  Mažiausia faktinė alkoholio koncentracija (tūrio %)
               
               
                  11
               
            
                  Mažiausias bendrasis rūgštingumas
               
               
                  4,5  g/l vyno rūgšties ekvivalento
               
            
                  Didžiausias lakusis rūgštingumas (miliekvivalentais litre)
               
               
                  1,20 
               
            
                  Didžiausias bendras sieros dioksido kiekis (miligramais litre)
               
               
                  170
               
            5.   Vyno gamybos metodai
      
      a)   
            Pagrindiniai vynininkystės metodai
         
      
      
         Auginimo charakteristikos ir praktika
      
      Auginimo praktika
      Sodinimo tankumas – ne mažiau kaip 4 100 augalų hektare;
      neprinokusių vynuogių derliaus nuėmimas – taip lieka mažiau vynuogių kekių „veraison“ etape (nokimo pradžioje), jei potencialus produkcijos kiekis viršija maksimalias saugoma kilmės vietos nuoroda pažymėtų vynų specifikacijose leidžiamas ribas. Drėkinimas leidžiamas tik sausros metais ir tik pranešus Nacionaliniam vynuogių ir vynų biurui: vandens kiekis dirvožemyje 0–100 cm gylyje turi būti sumažėjęs iki 50 % AHI (aktyvaus drėgnio intervalo), drėkinama laikantis pagrįstų drėkinimo standartų (400–600 m3/ha).
      b)   
            Didžiausia išeiga
         
      
      
                   
               
               
                  
                     Băbească gri, Aligoté, Riesling de Rhin, Chardonnay
                  
                  78 hektolitrai iš hektaro
               
            
                   
               
               
                  
                     Cabernet Sauvignon, Fetească neagră, Băbească neagră, Syrah
                  
                  78 hektolitrai iš hektaro
               
            
                   
               
               
                  
                     Fetească albă, Fetească regală, Riesling italian, Pinot gris
                  
                  91 hektolitras iš hektaro
               
            
                   
               
               
                  
                     Băbească gri, Aligote, Riesling de Rhin, Chardonnay
                  
                  12 000 kg vynuogių iš hektaro
               
            
                   
               
               
                  
                     Cabernet Sauvignon, Fetească neagră, Băbească neagră, Syrah
                  
                  12 000 kg vynuogių iš hektaro
               
            
                   
               
               
                  
                     Fetească albă, Fetească regală, Riesling italian, Pinot gris
                  
                  14 000 kg vynuogių iš hektaro
               
            6.   Nustatyta geografinė vietovė
      
      Nustatyta vynuogių auginimo, žaliavų ir vynų su saugoma kilmės vietos nuoroda „ÎNSURĂȚEI“ gamybos vietovė apima šiuos Breilos apskrities kaimus:
      
         Insurecėjaus komunoje– Laku Rezis, Meru Rošu, Valia Kelmecujulujus;
      
         Bertešti de Žoso komunoje– Bertešti de Žosas ir Spiru Haretas;
      
         Viktorijos komunoje– Viktorija;
      
         Bereganulio komunoje– Bereganulis.
      Išimties tvarka vynų, gaunamų iš saugomai kilmės nuorodai „Însurăței“ nustatytoje vietovėje užaugintų vynuogių ir galinčių būti ženklinamų ta nuoroda, gamybą leidžiama vykdyti:
      
                  —
               
               
                  toje pačioje vynuogių auginimo vietovėje,
               
            
                  —
               
               
                  kaimyninėse vynuogių auginimo vietovėse,
               
            
                  —
               
               
                  tam pačiam administraciniam vienetui priklausančioje vietovėje arba
               
            
                  —
               
               
                  kaimyniniame administraciniame vienete.
               
            7.   Pagrindinės vyninių vynuogių veislės
      
      
         Băbească gri G, Pinot gris G, Fetească neagră N, Băbească neagră N, Cabernet Sauvignon N, Aligote B, Fetească regală B, Fetească albă B, Chardonnay B, Syrah N, Riesling italian B, Riesling de Rhin B
      
      8.   Ryšys (-iai) su geografine vietove
      
      
         
            Ryšys su geografine vietove
         
      
      
         Priežastinė sąveika
      
      Vietovę veikia Dunojaus upė kartu su vietovei būdingais klimato veiksniais (visų pirma sauso oro masės, kurios susiduria su žemės dariniais ir palaiko didelį žiemos ir vasaros temperatūrų kontrastą) bei ypatingą kraštovaizdį lemiančiu dirvožemio tipu. Visi šie veiksniai turi įtakos vynų sudėčiai ir struktūrai, suteikia jiems vaisinio skonio ir gaivumo, kuriuos lemia didelis rūgštingumas ir didelis aromatinių medžiagų bei antocianinų kiekis.
      Dėl smėlingų dirvožemių gaunamas subalansuotas, harmoningo skonio, sodrios spalvos ir ilgai išliekančio aromato vynas, kurį galima vartoti tiek jauną, tiek brandintą.
      Išgaunant sodrią raudoną vynų spalvą labai svarbus vaidmuo tenka netoli vietovės esančiam miškui – dėl jo susidaro specifinis mikroklimatas, kuris itin palankus antocianinams kauptis ir sunokusių raudonųjų vaisių ir uogų aromatams susidaryti. Vynininkystės specialistai sumaniai išgauna šiuos aromatus iš vynuogių ir pateikia juos vartotojams sulig kiekviena vyno taure.
      
         Duomenys apie produktą
      
      Vynuogių auginimo vietovę daugiausia lemia klimato ir dirvožemio veiksniai, nes jie turi lemiamą poveikį gaunamo vyno kokybei. Iš „Însurăței“ vynuogynų gaunamuose vynuose juntamas veislės, dirvožemio, mikroklimato, augintojo ir vyndario poveikis, jiems būdingas vaisinis skonis, gaivumas ir šiek tiek didesnis rūgštingumas. Paprastai tai subtilaus skonio vynai, pasižymintys daugybe įvairių šiai rūšiai būdingų aromatų.
      Vietovės „Însurăței“ dirvožemio ir klimato sąlygos lemia, kad baltieji vynai yra skaidrūs, turi kristalinio spindesio, jų spalva įvairuoja nuo žalsvai geltonos iki aukso geltonumo, jie turi rūšiai būdingą kvapą ir malonų švelnų skonį. Šie vynai gali būti įvairūs – nuo sausų iki saldžių.
      Raudonieji vynai iš išvaizdos yra skaidrūs, blizgūs, jų spalva įvairuoja nuo rubino raudonumo iki intensyvios purpurinės, o skonis su truputį juntamais taninais, tačiau harmoningas.
      Gaunami skaidrūs, ryškūs, įvairių rausvos spalvos atspalvių (šviesiai rausvos, rožinės, gelsvai rausvos arba oranžinių atspalvių turinčios rausvos) rožiniai vynai. Jie yra gaivūs, subalansuoti, turi išliekančio rūgštumo ir yra įvairialypio aromato, apibūdinamo kaip vaisių arba gėlių aromatai.
      Siekdami išlaikyti kuo daugiau vynuogių auginimo vietovei „Însurăței“ būdingų savybių, gamintojai pastaraisiais metais pritaikė vyndarystės metodus, visų pirma susijusius su tokiomis vynuogių veislėmis kaip „Babească neagră“, kurios, kaip paaiškėjo, šioje vietovėje sukaupia pakankamai antocianinų.
      Vynuogės „Însurăței“ vynuogynuose auginamos nuo senovės. Vynuogių augintojams buvo labai svarbu, kaip dirbama vynuogynuose, kokios veislės auginamos, kokie taikomi vynuogininkystės ir vyndarystės metodai. Vietiniai ir kaimyninių gyvenviečių gyventojai „Însurăței“ vynuogynuose dirbo ir gyveno drauge. Dažnai šios grupės be perstojo konkuruodavo, kieno vynuogių auginimo plotai bus gražiausi, kas augins žymiausias veisles ir pagamins geriausią vyną.
      
         
            Ryšys su geografine vietove
         
      
      Kadangi naudojami specialūs aplinką tausojantys ekologinio ūkininkavimo metodai, tai padeda palaikyti regiono floros ir faunos pusiausvyrą. Juos naudojant daugėja plėšrių vabzdžių, kurie minta parazitinių vabzdžių (Lobesia botrana) lervomis ir taip stabdo jų vystymąsi bei, atitinkamai, jų daromą žalą augalams.
      Siekiant geriausios kokybės, vynuogininkystės ir vyndarystės metodai ištobulinti taip:
      
                  —
               
               
                  nustatytas optimalus vynuogių derliaus nuėmimo laikas, kurio metu būna susikaupę daugiausiai medžiagų (aromatų, antocianinų, cukrų), taip siekiant gauti kokybiškus vietovės ženklu ženklinamus vynus,
               
            
                  —
               
               
                  nuimant vynuogių derlių naudojamas sausasis ledas, kad būtų išsaugoti ir išlaikyti odelėse susikaupę natūralūs aromatai,
               
            
                  —
               
               
                  vynuogių misa ilgam paliekama sąlytyje su kietosiomis dalimis (išspaudomis), kad kuo veiksmingiau būtų ištrauktos spalvą suteikiančios medžiagos, ypač jei tai blyškesnių rūšių vynuogės, pvz., Băbeasca neagră,
               
            
                  —
               
               
                  fermentuojama ąžuolinėse statinėse, ypač jei tai rūšiniai vynai, kaip antai Chardonnay, o po to vynai brandinami buteliuose,
               
            
                  —
               
               
                  apdorojant vynuoges naudojamos ekologiškiems vynams gaminti patvirtintos vyndarystės medžiagos.
               
            Apsodintas dirvožemis paprastai padengiamas žole, taip stabilizuojant viršutinį dirvožemio sluoksnį. Paliekant nupjautas augalų dalis ant žemės, dirvožemis praturtinamas biogenine medžiaga. Dar vienas privalumas – kadangi dirvožemis yra smėlingas, augmenija apsaugo nuo dulkių kilimo į orą ir leidimosi ant vynuogių. Tokiu būdu gerokai sumažėjo vyno gamybos metu patiriami nuostoliai, kurių didelė dalis būdavo patiriama todėl, kad į vyno talpų dugną nusėsdavo smėlis. Kita vertus, pašalintas ir vyno turėtas vadinamasis žemės skonis, kuris atsirasdavo dėl ant vynuogių odelių esančių dulkių, tad juslinės galutinių produktų savybės itin pagerėjo.
      Spalvai susidaryti labai svarbūs vynuogių odelėse esantys antocianinai. Vynuogių spalva yra esminis veiksnys vizualiai vertinant raudonojo vyno kokybę. Antocianinai priklauso flavonoidų grupei ir žmogaus kūne veikia kaip galingi antioksidantai, apsaugantys nuo vėžio ir širdies bei kraujagyslių ligų, nes blokuoja cholesterolio absorbciją, taip pat padeda mažinti padidėjusį spaudimą ir išvengti su senėjimu susijusių ligų.
      Kokybiški vynai išgaunami vyno specialistams suderinant specifines vynuogynų ir vynuogių rūšių savybes su vyndarystės metodais, taip pat taikant specialius vynų stabilizavimo ir kondicionavimo metodus. Taip pagaminami išskirtiniai vynai.
      Vynų kokybė atspindi naudotų žaliavų (vynuogių) ir technologijų kokybę; kokybišką vyną galima išgauti tik naudojant sveikas ir tiek cukrų, tiek fenolių kiekio požiūriu visiškai sunokusias vynuoges.
      9.   Kitos pagrindinės sąlygos
      
      
         Pardavimo sąlygos Teisinis pagrindas
      
      Nustatytas ES teisės aktuose
      
         Kitų sąlygų tipas
      
      Papildomos su ženklinimu susijusios nuostatos
      
         Sąlygos aprašymas
      
      Galutiniams vartotojams vynai su saugoma kilmės nuoroda „Însurăței“ gali būti parduodami tik išpilstyti į butelius ir paženklinti kaip „ekologiškas vynas“ arba „iš ekologiškų vynuogių pagamintas vynas“, laikantis šių specifikacijų ir Komisijos reglamento (EB) Nr. 889/2008 (1) su pakeitimais.
      10.   Nuoroda į produkto specifikacijąinsura
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  2008 m. rugsėjo 5 d. Komisijos reglamentas (EB) Nr. 889/2008 kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).